नौवीं कक्षा की परीक्षाएं रद्द, अब नई डेटशीट का इंतजार
अम्बालासिटी| बीते 25फरवरी से सरकारी स्कूलों में शुरू हुई 9वीं कक्षा की वार्षिक परीक्षाएं रद्द कर दी गई है। अब आगामी दिनों में होने वाली परीक्षाएं नहीं होगी। शिक्षा विभाग इन परीक्षाओं को लेकर दोबारा डेटशीट जारी करेगा। उसके बाद ही दोबारा बच्चों की परीक्षाएं ली जाएंगी। बुधवार को परीक्षा रद्द करने को लेकर विभाग ने निर्देश जारी किए।
शिक्षा विभाग ने 25 फरवरी को 9 से 11वीं की परीक्षाएं लेने का निर्णय लिया था। परीक्षा 25 फरवरी को शुरू भी हो गई थी। मगर शिक्षा विभाग ने 9वीं कक्षा की परीक्षा रद्द करने के निर्देश दिए, जबकि 11वीं की परीक्षाएं जारी रहेगी। अभी आगामी 2 मार्च को हिंदी, 6 मार्च को गणित, 14 मार्च को एसएस, 16 मार्च को कंप्यूटर और संस्कृत आप्शन परीक्षा होना थी। मगर इन तारीखों को होनी वाली परीक्षाएं अब नहीं ली जाएगी।
जिला शिक्षा अधिकारी उमा शर्मा ने बताया कि विभाग ने 9वीं की होने वाली परीक्षाओं को रद्द कर दिया है। आगामी तारीखों को होने वाली परीक्षा अब नहीं होगी। विभाग द्वारा दोबारा डेटशीट जारी करने के बाद ही परीक्षाएं ली जाएंगी।
बुधवार को शिक्षा विभाग ने सरकारी स्कूलों को दिए निर्देश, 25 को हुई थी शुरू
hin_Deva hin_Deva hin_Deva hin_Deva hin_Deva